
EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE
privind declararea ca fiind de interes public local a lucrarilor ce urmeaza a se realiza pe terenul din Timisoara, str. Astrilor
                                                         Motivul emiterii proiectului de hotărâre
      1.Descrierea situatiei actuale
             Avand in vedere faptul ca in ultimii ani numarul autovehiculelor din municipiul Timisoara a crescut foarte mult, iar parcarea acestora a devenit o reala problema perntru locuitorii orasului, se impune amenajarea unor noi locuri de parcare pentru cetatenii municipiului.
             Astfel, in conformitate cu prevederile art.23 alin.1 lit.c din Anexa nr.1 la HG nr.955/2004 pentru aprobarea reglementărilor-cadru de aplicare a <LLNK 12002    71130 301   0 33>Ordonanţei Guvernului nr. 71/2002 privind organizarea şi funcţionarea serviciilor publice de administrare a domeniului public şi privat de interes local, autoritatile administratiei publice locale vor asigura administrarea drumurilor orasenesti.
           Potrivit prevederilor art.23 alin.3 lit.g pct.8 din acelasi act normativ, activitatea de amenajare a parcarilor revine in atributiile autoritatilor publice locale.
      2.Schimbari preconizate și rezultate așteptate
            In vederea realizarii obiectivului de interes public local al municipiului Timisoara, constand in proiectul “Lucrari de amenajare a spatiilor publice. Amenajare domeniu public cu locuri de parcare, extindere strada Astrilor (racord la Bdul L.Rebreanu si la Bdul Sudului), amenajare trotuare pentru pietoni. Lucrari edilitare – Extindere retea de canalizare (colectare ape pluviale), str. Astrilor, Timisoara, jud.Timis”, identificat in CF Timisoara nr.416420, nr.top.29148/1, este necesar sa se stabileasca in mod expres, prin hotatarare a consiliului local caracterul de utilitate publica a acestor lucrari
       3. Concluzii
             Prin urmare, in conformitate cu art. 45 alin.2 lit. e din Legea nr.215/2001 privind administratia publica locala, cu modificarile si completarile ulterioare, supun spre dezbatere si aprobare proiectul de hotarare privind  declararea ca fiind de interes public local a lucrarilor ce urmeaza a se realiza pe terenul din Timisoara, str. Astrilor, identificat cu nr. topografic 29148/1 inscris in C.F. nr. 416420, constand in lucrari de modernizare şi o mai bună funcţionalitate a acestei zone prin amenajarea locuri de parcare.

